kardosdrur/scandi-wiki huggingface dataset:
Virtuel valuta

En virtuel valuta er et alternativ til penge. Ifølge Nationalbankens kvartalsoversigt kan virtuelle valutaer bredt ”defineres som enheder til betaling, der ikke er udstedt af en centralbank og ikke er lydende i en national valuta med status som lovligt betalingsmiddel. Virtuelle valutaer er desuden karakteriseret ved, at de typisk kun foreligger i elektronisk form.” En virtuel valuta er derfor som oftest samtidig en digital valuta.

Former for virtuel valuta 

En del af de betalingsenheder, der betegnes virtuelle enheder, er knyttet til sociale netværk på nettet. Et eksempel er den virtuelle verden Second Life, hvor deltagerne anvender såkaldte Linden Dollars til at købe og sælge varer inden for spillets rammer. Så længe disse enheder kun bruges inden for det lukkede fællesskab på nettet, har de ingen videre praktisk økonomisk relevans.

En form for betalingsmiddel, der også falder ind under definitionen af virtuelle valuater, er de bonuspoint, man kan optjene hos nogle selskaber. Eksempelvis har Coop Danmark et system, hvor man kan optjene bonuspoint, når man handler i kædens butikker. Pointene kan senere anvendes til betaling for varer i de samme butikker. Elektroniske gavekort, klippekort o.l. er tilsvarende eksempler. I dansk lovgivning betegnes sådanne fordringer som betalingssurrogater.

Der findes imidlertid også en anden type af virtuelle valutaer, som muligvis kan få større betydning i fremtiden. De anvendes bredere og kan typisk købes og sælges for traditionelle valutaer som euro og kroner. De kan i højere grad betragtes som et alternativ til penge, men i modsætning til penge har de typisk ingen officiel udsteder. Bitcoin er måske det kendteste eksempel herpå, men der findes en lang række lignende virtuelle valutaer som etherium, monero, ripple, litecoin og peercoin.

Risici ved uregulerede virtuelle valutaer 

Virtuelle valutaer er reguleret i dansk lovgivning, hvis de har en udsteder. Det gælder således de ovenfor nævnte betalingssurrogater. Det gælder omvendt ikke de alternativer, der ikke har nogen officiel udsteder. Der er derfor en række risici for forbrugerne ved at anvende dem, der ikke er tilstede ved anvendelsen af regulerede betalingsmidler. Det er baggrunden for, at Den Europæiske Banktilsynsmyndighed (EBA) i 2013 udsendte en generel advarsel til de europæiske forbrugere mod at anvende virtuelle valutaer som bitcoin (en advarsel, der herhjemme blev bakket op af Finanstilsynet).

Virtuelle valutaer, digitale valutaer og kryptovalutaer 

De samme alternativer til traditionelle betalingsmidler omtales ofte i flæng som virtuelle valutaer, digitale valutaer og kryptovalutaer. En digital valuta findes kun i elektronisk form, hvilket i praksis er tilfældet for næsten alle virtuelle valutaer, men principielt ikke behøver at være tilfældet. En række digitale valutaer er desuden kryptovaluater, dvs. at de er krypterede (transmissionen anvender kryptografiske metoder).

Kilder 

Penge
Brillantine

Brillantine, (fr.  brillantine, afledt af brillant − glinsende),  et hårplejemiddel, som indeholdende ricinus- eller olivenolie samt  eventuelt glycerin, alkohol og parfume.

Produktets formål er at blødgøre mænds hår samt skægvækst af enhver art, for at give et glansfuldt og velsoigneret  udseende.

Hårplejemidlet blev udviklet af den franske parfume-udvikler  Edouard Pinaud omkring det tyvende århundrede, hvor det blev introduceret på Exposition Universelle i Paris i år 1900.

Se også 
 Brylcreem
 Pomade

Eksterne henvisninger og kilder 
DEN NYE SALMONSEN I – MCMXLIX – kolonne  563 – Brillantine
DEN DANSKE ORDBOG  -  brillantine

Hår
Parfume
Vikingemuseet Ladby

Vikingemuseet Ladby er et kulturhistorisk museum i Kerteminde på Fyn. Museet udstiller Ladbyskibet, der er den eneste bevarede skibsbegravelse fra vikingetiden. Skibet blev fundet i 1935 og stammer fra mellem 900 og 950 e.Kr.

Udstillingen af skibet er opbygget i den gravhøj, hvori skibet blev fundet, så det ikke er flyttet. Selve museet ligger i en gård tæt ved og indeholder en udstilling om vikingetiden. Museet ejes af Nationalmuseet, men bliver drevet af Østfyns Museer.

Historie 

Skibet blev fundet af en bonde, der under en pløjning stødte på nogle store sten i højen. Amatørarkæologen Poul Helweg Mikkelsen begyndte at udgrave højen, hvor han stødte på skibet. Han betalte for udgravningen, som blev færdiggjort i 1936. I 1937 blev der etableret en betonhvælving, hvorefter det blev overdraget til Nationalmuseet. Nogle år senere blev gården, der i dag er museum, flytter nærmere højen. Fra 1949 var det museumskustodens bolig. I 1984-85 blev der installeret et klimaanlæg i højen efter en donation fra A.P. Møller og Hustru Chastine Mc-Kinney Møllers Fond til almene Formaal.

I 1994 blev driften af museet overdraget fra Nationalmuseet til Østfyns Museer, selv om Nationalmuseet stadig ejer gravhøjen og skibet. Da Kerteminde Museum fik overdraget Langeskov og Munkebo Kommune som ansvarsområde, blev den arkæologiske afdeling placering i bygningen ved Ladbyskibet. Endnu en donation fra A.P. Møllers fond gjorde det muligt at etablere en kælder i 1997-98, som yderligere sikrede fortidsmindet.

I 2007 blev der indviet en tilbygning til museet, hvor en del af de genstande, som blev fundet ved den oprindelige udgravning, blev overdraget fra Nationalmuseet til Vikingemuseet Ladby.

I 2011 begyndte museet at bygge et rekonstruktion af Ladbyskibet i fuld størrelse. Vikingeskibsmuseet i Roskilde, der har lavet flere rekonstruktioner af historiske skibe, har fungeret som konsulenter. Rekonstruktionen var færdiggjort og blev søsat den lørdag den 14. maj 2016, hvor op mod 2000 mennesker overværede jomfrusejladsen.

Revninge-kvinden 
Revninge-kvinden blev fundet på en mark ved Revninge i april 2014 og er udstillet på museet. Den lille figur på 4,6 cm er lavet i sølv og dateret til omkring år 800.

Galleri

Referencer

Eksterne kilder/henvisninger 
 Vikingemuseet Ladby
 Østfyns Museer

Historiske museer i Danmark
Museer i Region Syddanmark
Kerteminde Kommune
Vikingetidsmuseer
Museer etableret i 1937
Novgorod-traktaten

Novgorod-traktaten kan henvise til:

 Novgorod-traktaten (1326)
 Novgorod-traktaten (1537)
 Novgorod-traktaten (1557)
 Novgorod-traktaten (1561)
Distinguished Service Medal (U.S. Army)

Distinguished Service Medal (DSM) er den tredje-højeste  militær dekoration, som kan tildeles personer i den amerikanske hær. Den første tildelig fandt sted den 12. januar 1918.

Tidelingen af udmærkelsen, gives til en person, som gør tjeneste i USA’s militær og har udmærket sig selv ved, ekseptionel meriterende tjeneste og under stort ansvar under krigshandlinger.

Dekorationen rangerer lavere end Distinguished Service Cross, USA men højere end Silver Star og tildeles direkte af den amerikanske præsident.

Ekstern henvisning
Recipients of the Distinguished Service Medal 
United States Army
Ordener, dekorationer og medaljer fra USA
DSM

DSM har flere betydninger:
 DSM N.V. - hollandsk virksomhed
 Ivanti DSM - Desktop and Server Management

 En forkortelse for Diagnostic and Statistical Manual of Mental Disorders
 En forkortelse for den tredjehøjeste militærdekoration i den amerikanske hær, Distinguished Service Medal (U.S. Army)
 IATA-betegnelsen for Des Moines International Airport
J.E. Schmalfeld's Fabrikker

J.E. Schmalfeld's Fabrikker A/S var en dansk cigar-, røg- og skråtobaksfabrik i Aarhus.

Virksomheden blev grundlagt den 16. november 1846 af J.E. Schmalfeld (1820-1918) på det nuværende Store Torv (Borgporten/Maren Smeds Gyde) 15 i Aarhus. I 1870 blev fabrikken udvidet med Den Funderske Tobaksfabrik i Vestergade 29, hvortil fabrikken blev flyttet. I 1899 overgik fabrikken til et aktieselskab med Vilhelm Thuesen (1868-?), der ejede en cigarfabrik i byen, som direktør. Fra 1925 var hans søn Kai Thuesen (1900-?) direktør.

I 1971 blev selskabet overtaget af Skandinavisk Tobakskompagni.

Kilder 
 Danmarks ældste forretninger 1100-1911, Kraks Forlag 1950
 J.E. Schmalfeld hos Statens Arkiver 

Danske virksomheder etableret i 1846
Ophørt i 1971
Tidligere virksomheder i Aarhus
Tobaksvirksomheder i Danmark
Want Want China Holdings

Want Want China Holdings Limited er den største producent af riskager og aromatiseret mælk i Kina. Virksomheden er også engageret i fremstilling og salg af snacks og drikkevarer. Moderselskabet er Want Want Holdings i Taiwan.

Want Want China Holdings er etableret i 2007 og det har hovedsæde i Shanghai. Selskabet er registreret på Cayman-øerne og blev i 2008 børsnoteret på Hong Kong Stock Exchange. Den største aktionær er grundlæggeren Tsai Eng-Meng, næststørste er Iwatsuka Confectionery fra Nagoya. Selskabets riskiks har gennem flere år været meget populære i Japan.

I 2010 var virksomhedens omsætning på 2,24 mia. $. 

I juli 2012 blev China Network Systems Co (CNS) opkøbt af Want Want China.

Kilder

Eksterne henvisninger 
Want Want China Holdings Limited

Fødevarevirksomheder fra Kina
Virksomheder i Shanghai
Etableret i 2007
Vilhelm Thuesen

Niels Ferdinand Theodor Otto Vilhelm Thuesen (25. marts 1868 i Nyborg – 17. maj 1925) var en dansk tobaksfabrikant, far til Kai Thuesen.

Han oprettede i 1895 en cigarfabrik i Aarhus under Firma Vilhelm Thuesen, Aarhus Cigarfabrik. Fra 1. januar 1899 var han tillige direktør for A/S J.E. Schmalfelds Fabriker. Han blev efterfulgt på posten af sin søn.

Han blev gift 24. september 1897 i Nyborg med Elna Enevoldsen.

Kilder 
 Opslag i AarhusWiki, baseret på: Aarhus Borger, 1915-1920, hæfte XIV. Udgiver: M.A. Caprani's Fotografiske Atelier, Aarhus.

Eksterne henvisninger 
 

 
Personer fra Nyborg
Fabrikanter fra Danmark
Danskere i 1800-tallet
Danskere i 1900-tallet
Den Funderske Tobaksfabrik

Den Funderske Tobaksfabrik var en dansk tobaksfabrik i Aarhus.

Fabrikken blev grundlagt 1802 af Peter Funder, som i 1826 optog sin søn Thomas Funder i virksomheden. Thomas Funder døde i 1860. Grosserer C.F.L. Galle var i 1868-69 partner i virksomheden. I 1870 opgik fabrikken i J.E. Schmalfeld's Fabrikker.

Fabrikken lå i Vestergade 29, hvor Schmalfelds fabrik flyttede over.

Kilder 
 Hans Christian Johansen & Anders Monrad Møller: Fonde som fundament for dansk industri, Syddansk Universitetsforlag 2005, s. 125. 

Danske virksomheder etableret i 1802
Ophørt i 1870
Tidligere virksomheder i Aarhus
Tobaksvirksomheder i Danmark
Power Assets Holdings

Power Assets Holdings Limited (電能實業有限公司 ) er en elforsyningsvirksomhed fra Hongkong. Dens datterselskab Hongkong Electric Company var den første virksomhed der tilbød elektricitet i Hongkong. Hong Kong Electric driver et elforsyningsmonopol på øen Hongkong.

Før 11. februar 2011 var holdingselskabet kendt som Hongkong Electric Holdings Limited ().
27. september 2013 bekendtgjorde Power Assets, at de har intentioner om at sælge Hongkong Electricity Company for 5 mia. US $.

Koncernstruktur 
Cheung Kong (Holdings) Limited
ejer 49,7 % af:
Hutchison Whampoa Limited
som ejer 84,58 % af:
Cheung Kong Infrastructure Holdings Limited
som ejer 38,87 % af:
Power Assets Holdings Limited

Under Power Assets Holdings Limited er der tre primære datterselskaber:
 Hong Kong Electric Company Ltd. - en af to elforsyningsvirksomheder i Hongkong.
 Power Assets Investments Limited (tidligere kendt som Hong Kong Electric International Limited) - den internationale del af koncernen. Den består af:
 Zhuhai Power 45 %
 ETSA Utilities, Australien - overtaget i 2000
 Powercor Australia, - overtaget i 2000
 CitiPower, Australien - overtaget i 2002 og ejet sammen med HEC's moderselskab Cheung Kong International
 Ratchaburi Power Company Limited, Thailand - 25 % aktiepost sammen med Ratchaburi Power Company
 Northern Gas Networks Limited, UK - 41,2 9% (19,9 % ejerandel overtaget i 2005)
 Wellington Electricity Distribution Network - 50 % overtaget i 2007
 Associated Technical Services Limited

Kilder

Eksterne henvisninger 

 Power Assets Holdings Limited - Homepage 
 Hongkong Electric Company - Homepage

Cheung Kong Holdings
Hutchison Whampoa
Virksomheder fra Hongkong
Forsyningsvirksomheder
Etableret i 1976
Energivirksomheder fra Kina
Hanzei

, også omtalt som Kejser Hanshō, var den 18. kejser af Japan, efter den traditionelle liste over kejsere.

Der findes ingen pålidelig datering omkring denne kejsers liv og regeringstid, men i følge japansk tradition regerede han fra år 406 til 410. Man kan også se hans dødsår angivet som 411 eller 412, og det understreger blot den generelle usikkerhed omkring dateringen af periodens japanske kejsere.

Overleveret levnedsbeskrivelse 

Det menes, at Hanzei regerede landet i begyndelsen af det 5. århundrede, men der savnes konkret viden om ham, og der er ikke fundet kildemateriale, som kan kaste yderligere lys over hans regeringstid.

De fleste historikere er enige om, at Hanzei i sin regeringstid ikke blev tituleret som tennō, fordi denne titel først blev anvendt om kejser Tenmu og kejserinde Jitō. I stedet blev han formentlig tituleret Sumeramikoto eller Amenoshita Shiroshimesu Ōkimi (治天下大王), der betyder "den store konge, som regerer over alle under himlen." Et alternativt bud går på, at Hanzei blev omtalt som "Storkongen af Yamato."(ヤマト大王/大君).

I følge beretningerne i Nihonshoki og Kojiki, var Hanzei bror til sin forgænger, kejser Richū. Han beskrives som en meget høj mand (over 2,70 m), med meget store, ensartede tænder. Martin skriver, at på den baggrund kan det vel ikke undre, at hans regeringstid omtales som en rolig periode.

Kejser Hanzei døde ifølge beretningerne fredeligt i sit palads. Man ved ikke, hvor han blev begravet, men man ærer ham i Osaka-præfekturet. Det kejserlige hofmarskallat betegner  i Sakai som Hanzeis officielle mausoleum. Det omtales som . Hanzei blev efterfulgt af sin yngre bror, kejser Ingyō.

Ægtefæller og børn 
1. hustru: Tsunohime (津野媛), datter af Ooyake no omi Kogoto (大宅臣木事)

 Prinsesse Kaihime (香火姫皇女)
 Prinsesse Tuburahime (円皇女)

2. hustru: Otohime (弟媛), lillesøster til Tsunohime

 Prinsesse Takarahime (財皇女)
 Prins Takabe (高部皇子)

Litteratur 
 Aston, William George. (1896). Nihongi: Chronicles of Japan from the Earliest Times to A.D. 697. London: Kegan Paul, Trench, Trubner. OCLC 448337491
 Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ; ; OCLC 251325323
 Martin, Peter. (1997). The Chrysanthemum Throne: A History of the Emperors of Japan. Sutton Publishing. .
 Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
 Titsingh, Isaac. (1834). Nihon Odai Ichiran ou, Annales des empereurs du Japon. Paris: Royal Asiatic Society, Oriental Translation Fund of Great Britain and Ireland. OCLC 5850691
 Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ; ; OCLC 59145842

Noter 

Kejsere fra Japan
Nørre Aaby Biograf

Nørre Aaby Biograf blev bygget i 1948 og er tegnet af arkitekten Holger Pind. Biografen ligger på Postbakken 4B i Nørre Aaby og er efter sigende opført som en kopi af Palladium i København.

Biografen indeholder indgangsparti, foyér med bar og butik samt biografsal. Typisk for Holger Pind er de runde former også bygget ind i biografen, ligesom man går ind midt i salen og derfra kan vælge at sidde ovenfor eller nedenfor indgangen.

Den første film der blev vist i biografen, var Soldaten og Jenny. Biografen blev drevet af Maren Nielsen, indtil 1972, hvor hendes søn Henry overtog. Senere, i 1977, overtog Erling og Birgit Naundrup Petersen biografen og drev den indtil 2011, hvor den store investering til digital fremviser ikke var realistisk.

Siden 2012 har biografen været drevet som foreningsbiograf. Biografen er flere gange moderniseret, senest i 2015, men altid med fokus på at bevare det originale og historien.

Eksterne kilder og henvisninger 

 Nørre Aaby Bios hjemmeside
 Nørre Aaby Bios facebookside
 TV2 fortalt: Nørre Aaby Bio

Etableret i 1948
Biografer i Danmark
Biograf
Bygninger, konstruktioner og anlæg i Middelfart Kommune
Hovskisnovski

Hovskisnovski er slang for opblæst, storskrydende og pralende. 

Udtrykket er af ODS's redaktion registreret brugt af skuespilleren Poul Reichhardt i 1946. Det er afledt som en spøgende russiskklingende udgave af det ældre udtryk hovs(en)gesnovsen. Dette ord er igen sammensat af hovsk eller høvsk med betydningen "stolt, storsnudet" og gesnovsen, dannet efter tysk Schnauze ("snude") som en gengivelse af storsnudet. 

Ordet er karakteriseret som et vrøvleord på linje med f.eks. lirumlarum, tummelumsk og hulter til bulter, dvs. ord, som anvendes for at gøre det, man vil sige, uhøjtideligt.

Noter

Eksterne henvisninger 

 Opslagsordet hovs(en)gesnovsen i Ordbog over det danske sprog

Ord og vendinger
Long Night (sang)

"Long Night" er en sang af det keltiske folkrockband The Corrs. Den blev udgivet d. 6. december 2004, og 
den er tredje single fra deres fjerde studiealbum Borrowed Heaven (2004). Sangen blev skrevet af Sharon Corr. Singlen var ikke voldsomt succesfuld i Europa og USA, men opnåede #4 i Brasilien og forblev i top 10 i flere uger, efter at sangen blev brugt i sæbeoperaen Senhora do Destino.

Spor 
UK, Europa, Irland CD (Limited)
"Long Night"
"Hideaway (Akustisk)"
"Long Night (Video)"
"Long Night (On The Road Video)"
"Making Of The Video"

UK, Europe CD 1 (Limited)
"Long Night (Radio Edit)"
"Long Night (Akustisk)"

UK, Europe CD 2 (Limited)
"Long Night"
"Hideaway (Akustisk)"
"Long Night (Enhanced Video)"
"Long Night 'On The Road' (Enhanced Footage)"
"Making Of' the Video(Enhanced Footage)"

Musikvideo 
Musikvideoen til "Long Night" blev filmet d. 29. oktober 2004. Den består af udelukkende af Andrea, og ganske kort Sharon, der spille violin. Den følger forskellige versioner af Andrea der går tilbage igennem et forhold med en ung mand.

Den blev filmet i Chicheley Hall i Buckinghamshire (nord for London), som blev bygget i 1700-tallet og stadig er åben for offentligheden.

Hitlister

Referencer 

The Corrs-sange
Singler fra 2004
Yolo County

Yolo County (officielt County of Yolo) er et amt beliggende i Sacramento Valley i den nordlige del af den amerikanske delstat Californien. Amterne Sacramento, Solano, Napa, Lake, Colusa, og Sutter grænser op til Yolo. 

Yolos totale areal er 2.649,3 km² hvoraf de 24,9 km² er vand. I år 2010 havde amtet 200.849 indbyggere. Hovedbyen i amtet er Woodland, mens Davis er den største målt på befolkning. 

Amtet blev dannet 18. februar 1850, som et af de oprindelige amter i Californien.

Byer i San Mateo

Eksterne henvisninger 

 Yolo Countys officielle hjemmeside 

Counties i Californien
Etableret i 1850
Sutter County

Sutter County er et amt beliggende langs Sacramento River i Central Valley, i den nordlige del af den amerikanske delstat Californien, nord for delstatshovedstaden Sacramento. Hovedbyen i amtet er Yuba City. I år 2010 havde amtet 94.737 indbyggere.

Amtet blev dannet 18. februar 1850, som et af de oprindelige amter i Californien.

Geografi 
Ifølge United States Census Bureau er Sutters totale areal er 1.576,2 km² hvoraf de 15,6 km² er vand.

Grænsende amter 
 Sacramento County - syd 
 Yolo County - syd 
 Colusa County - vest 
 Butte County - nord 
 Yuba County - øst 
 Placer County - sydøst

Byer i Sutter

Eksterne henvisninger 

 Sutter Countys officielle hjemmeside 

Counties i Californien
Etableret i 1850
Yuba County

Yuba County er et amt beliggende langs Feather River i Central Valley, i den nordlige del af den amerikanske delstat Californien, nord for delstatshovedstaden Sacramento. Hovedbyen i amtet er Marysville. I år 2010 havde amtet 72.155 indbyggere.

Amtet blev dannet 18. februar 1850, som et af de oprindelige amter i Californien.

Geografi 
Ifølge United States Census Bureau er Yubas totale areal er 1.667,3 km² hvoraf de 33,8 km² er vand.

Grænsende amter 
 Placer County - syd 
 Sutter County - vest 
 Butte County - nord 
 Plumas County - nordøst 
 Sierra County - nordøst 
 Nevada County - øst

Eksterne henvisninger 

 Yuba Countys officielle hjemmeside 

Counties i Californien
Etableret i 1850
Klippeædelgran

 
Klippe-Ædelgran (Abies lasiocarpa) er et mellemstort, stedsegrønt nåletræ med en slank, kegleformet krone. Træet bruges en del som prydtræ i større haver og parker.

Kendetegn 
Klippe-Ædelgran er et mellemstort, stedsegrønt nåletræ med en slank og cylindrisk til kegleformet vækst. Meget gamle træer får efterhånden en rund krone. Stammen er ret og gennemgående, og hovedgrenene er korte og vandrette til opstigende. Barken er først glat og  lysegrå, og senere bliver den grå med de karakteristiske, harpiksfyldte blærer. Gamle grene og stammen får til sidst en ru bark med smalle, lodrette furer. Knopperne er delvist skjult mellem nålene, men de er kegleformede, lysebrune og dækket af harpiks. Nålene er flade med afrundet spids. Oversiden er grøn med en lys stribe, mens undersiden er grågrøn med to blåhvide striber. Træets hanlige blomster findes samlet på korte kogler, der sidder på etårige skud nederst i kronen. De hunlige blomster danner kogler, som sidder enkeltvis eller i små klynger øverst i kronen. De er opret voksende, cylinderformede og afrundede i spidsen. Fra begyndelsen er de mørkt purpurrøde, mens de ved modning er brune. Frøene er vingede.

Rodsystemet er ofte fladt strygende, men under gunstige forhold bliver det hjerteformet med kraftige hovedrødder og forholdsvis tykke siderødder. Knuste nåle dufter af β-phellandren.

I de fleste tilfælde bliver træet ikke meget mere end 20 m højt, men under gunstige forhold kan man finde eksemplarer, der er over 30 m. Kronediameteren er mellem 5 og 8 m.

Hjemsted 
Klippe-Ædelgran er vildtvoksende i et bånd, der strækker sig fra Alaska over Yukon og British Columbia til Washington, Oregon og Californien. Desuden findes bestande på de højeste bjerge i Idaho, Montana, Wyoming, Utah, Nevada, New Mexico og Arizona. Overalt findes træet i de højest beliggende dele af skovene, og arten danner ofte skovgrænse op mod bjergtoppene. Voksestederne er kuldepåvirkede og har kraftig solindstråling. De har kalkrig råjord med en sur til stærkt sur overjord og er almindeligvis grusede og veldrænede. I de høje bjerge i staten Montana, USA, findes skove, hvor en blanding af nåletræer er dominerende. Her vokser arten sammen med bl.a. 
Blåbær, Bjerg-Hemlock, Engelmann-Gran, Jern-Bjerglyng (Rhododendron menziesii ssp. menziesii), Nutka-Brombær, Revlingbladet Phyllodoce, Svøb-Gedeblad samt flere arter af Vaccinium og Ribes

Variant 
Varianten Kork-Ædelgran (Abies lasiocarpa var. arizonica) er lavere og bredere i væksten og har lyst blågrønne (i sol næsten lyseblå) nåle og en tyk, forkorket bark. det er især denne variant, der bruges som prydtræ i Danmark.

Galleri

Note 

Nåletræer
Stedsegrønne
Prydplanter
Ædelgran-slægten
Lassen County

Lassen County er et amt beliggende i den nordøstlige del af den amerikanske delstat Californien. Hovedbyen i amtet er Susanville. I år 2010 havde amtet 34.895 indbyggere. Det er opkaldt efter dansk-amerikaneren Peter Lassen.

Historie 
Amtet blev dannet 1. april 1864 fra dele af Plumas og Shasta Countys. Dette skete efter en to-dages konflikt kendt som "Sagebrush War", også kaldet Roop County War, der startede 15. februar 1863. Grundet usikkerhed om den californiske grænse ved det område der nu er Lassen County, var det i slutningen af 1850'erne og begyndelsen af 1860'erne en del af det uofficielle Nataqua Territory og Roop County i Nevada.

Lassen County er opkaldt efter Farum-fødte Peter Lassen.

Geografi 
Ifølge United States Census Bureau er Lassens totale areal er 12.225,7 km² hvoraf de 422,4 km² er vand.

Grænsende amter 
 Sierra County - sydøst 
 Plumas County - syd 
 Shasta County - vest 
 Modoc County - nord 
 Washoe County - øst

Byer i Lassen

Eksterne henvisninger 

 Lassen Countys officielle hjemmeside

Referencer 

Counties i Californien
Etableret i 1864
Vranderup

Vranderup (tidligere Vrannerup) er en bebyggelse i Seest Sogn, Anst Herred, Ribe Amt.

Her har ligget en hovedgård, der 1454 tilhørte Johan og Christiern Pors, 1500 Bertel Rantzau, dennes svigersøn Bendix Abildgaard, hans søn Poul Abildgaard, hvis enke, fru Kirsten Ulfeldt, 1580 mageskiftede den til Kronen.

Herregårde i Ribe Amt
Forsvundne bygninger, konstruktioner og anlæg i Danmark
Bygninger, konstruktioner og anlæg i Kolding Kommune